b'\n_START_ARTICLE_\nWilliamsburg (Virginia)\n_START_SECTION_\nHistoria\n_START_PARAGRAPH_\nAlun perin nimell\xc3\xa4 Middle Plantation kulkenut linnoitus perustettiin 1632 James- ja York-jokien v\xc3\xa4lille. _NEWLINE_Williamsburg perustettiin Virginian siirtomaa-alueen p\xc3\xa4\xc3\xa4kaupungiksi 1699. Siirtomaa-alueen johtajat halusivat muuttaa p\xc3\xa4\xc3\xa4kaupungin Jamestownista silloiseen Middle Plantationiin. Kaupunki nimettiin Williamsburgiksi silloisen Englannin kuninkaan Vilhelm III Oranialaisen mukaan._NEWLINE_Williamsburg oli er\xc3\xa4s ensimm\xc3\xa4isist\xc3\xa4 Amerikan suunnitelmallisesti rakennetuista kaupungeista. Se kasvoi nopeasti Virginian politiikan, uskonnon, talousel\xc3\xa4m\xc3\xa4n ja sosiaalisen el\xc3\xa4m\xc3\xa4n keskuksista. Kaupungin yliopisto, College of William and Mary, koulutti useita ajan poliittisia johtajia, kuten Thomas Jeffersonin, James Monroen ja John Tylerin. Kaupunkiin perustettiin my\xc3\xb6s Amerikan ensimm\xc3\xa4inen mielisairaala 1773. Vuonna 1781 kenraali George Washington kokosi armeijansa Williamsburgissa hy\xc3\xb6k\xc3\xa4t\xc3\xa4kseen l\xc3\xa4heiseen Yorktowniin Yhdysvaltojen itsen\xc3\xa4isyyssodassa._NEWLINE_Vuonna 1780 Virginian p\xc3\xa4\xc3\xa4kaupunki muutti Richmondiin ja Williamsburg taantui hiljaiseksi yliopisto- ja maaseutukaupungiksi. Toisaalta p\xc3\xa4\xc3\xa4kaupunkistatuksen menetys saattoi aiheuttaa useiden 1700-luvun historiallisten rakennusten s\xc3\xa4ilymisen nykyp\xc3\xa4iviin saakka._NEWLINE_Kaupungin historiallisten rakennusten restaurointi alkoi 1926, jolloin Bruton Parish -kirkon rehtori ja pastori W. A. R. Goodwin esitteli asian John D. Rockefeller, Jr.:lle. Rockefeller rahoitti ja johti suurta restaurointiohjelmaa, jonka tulokset ovat n\xc3\xa4ht\xc3\xa4viss\xc3\xa4 kaupungin historiallisessa osassa. Franklin D. Roosevelt kommentoi vieraillessaan the Duke of Cloucester -kadulla sit\xc3\xa4 "Amerikan historiallisimmaksi kaduksi".'